Cikin Hotuna: Buhari ya karbi gaisuwar sallah ta manyan Najeriya a gidansa na Daura ▷ Legit.ng
Cikin Hotuna: Buhari ya karbi gaisuwar sallah ta manyan Najeriya a gidansa na Daura
4 months ago 51 views by Ishaq Ismail
Shafaffu da mai da kuma masu gata a Najeriya, sun ziyarci shugaban kasa Muhammadu Buhari a gidansa na Daura dake jihar Katsina domin kwasar gaisuwa da taya murnar bikin babbar sallah da aka gudanar a ranar Lahadi.
Jerin wadanda suka yi tattaki har zuwa Daura domin gabatar da gaisuwa da kuma taya shugaban kasa murnar bikin babbar sallah sun hadar da tsohon gwamna, sanata, zababben minista, surukai, manyan mata, babban akanta kasa da sauransu.
Fadar shugaban kasa ta bayyana yadda 'ya'yan shugaba Buhari uku da suka hadar da Yusuf, Hanan da kuma Aminatu, suka kimtsa masa shiri gabanin karbar bakuncin wasu manya da suka kai masa ziyara har garin Daura.
Ana iya tuna cewa, uwargidan shugaban kasa, Aisha Buhari, na ci gaba da gudanar da ibada wadda ta kasance daya daga cikin rukanan musulunci wato sauke farali na aikin hajji a kasa mai tsarki.
Yayin da Yusuf, Aminatu da kuma Hanan ke kimtsa mahaifinsu wajen karbar bakuncin masu gata a Najeriya
Buhari yayin karbar gaisuwar sallah ta shugaban kamfanin Sahara Energy; Tope Shonubi da kuma shugabar Sahara Power Group; Bolanle Sangosanya a ranar Litinin
Buhari yayin karbar gaisuwar sallah ta Mista Kayode Odukoya da kuma Sanata Ibikunle Amosun a ranar Litinin
KARANTA KUMA: Tabbatar da zaman lafiya da sauran sakonni 6 da Buhari ya yi a jawabansa na goro Sallah
Buhari yayin karbar gaisuwar sallah ta zababben minista, Sunday Dare a ranar Litinin
Buhari yayin karbar gaisuwar sallah ta babban akanta na kasa, Ahmed Idris tare da iyalansa
DauraKatsina State News TodayMuhammadu Buhari Latest NewsHausa NewsGwamnan Jihar Katsina Latest News
14 minutes ago 170 views
Jerin sunayen Hakiman da sarkin Gaya ya dakatar saboda ci gaba da yi wa sarkin Kano mubaya'a